Sea Villa @ Diaz Beach | Mossel Bay Self Catering Accommodation
← Lodge 93 – Pinnacle Point Beach & Golf Estate
Dit was ons 2de keer. Skoon, pragtig ingerig, met letterlik alles wat jy nodig mag kry. Die yskas het probleme gegee en Johan en Isabel het uit hulle pad gegaan om dit in 'n oogwink te vervang.
Daar is nie genoeg woorde om dankie te sê nie. Ek kan 'n resensie skryf oor die pragtige, keurige dekor, hoe skoon dit is, die ongelooflike uitgelegde en toegeruste kombuis, die netheid, die bonus van vol DStv, die gemak en spasie van 3 slaapkamers en 2 badkamers, die geluid van die branders wanneer jy slaap. Maar ons 5 sterre is vir die gasheer en gasvrou wat 'n vars melk in die yskas gelos het, want ons ry so ver. Jy sal nooit 'n fout maak om hier te bly nie!
Ons het sopas teruggekeer van 'n heerlike vakansie in Mosselbaai. Ons verblyf was puik gewees. Alles was so perfek en 10-ster-gehalte. Van die 1ste dag wat ons bespreek het by Sea Villa @ Diaz Beach, het Johan ons tuis laat voel. Hy het soveel moeite vir ons gedoen en ons op hoogte gehou oor so baie dinge voordat ons arriveer het. Ons het so welkom gevoel. Hierdie is die beste verblyf wat jy sal kry. Dankie Johan vir al julle moeite met ons. Jy het niks meer as dit nodig nie – alles is daar onder 1 dak, 'n volledige toegeruste juweel van 'n vakansiewoonstel, is wat jy kry. Veilig geleë in 'n kompleks en net binne loopafstand na die gewilde Diaz Strand en Waterpark. Bederf jouself en jou gesin en bespreek hierdie woonstel onmiddellik, jy sal nie vir 'n minuut spyt wees nie. Wonderlik om in jou bed te lê en wakker te skrik deur die nag en dan hoor jy die asemrowende geluid van die see en die branders wat breek. Puik verblyf – 10-ster-gehalte. Dankie nogmaals Johan vir alles. Julle sien ons definitief weer.
Baie rustige plekkie, naby die see en pret plekkies. 'n Lekker huisie weg van die huis.
Ons het baie meer gekry as waaroor ons kon droom. Lieflike verblyf met 'n ongelooflike strand as bonus. Woonstel is gerieflik, skoon, smaakvol, veilig en lekker geleë. Gaan beslis weer kom. Vyfsterverblyf teen 'n sakpasprys.
Plekkie is op 'n wonderlike plek geleë, loopafstand van die strand en hoofstrand. Ongelooflik baie dankie aan eienaar vir die ongelooflike plekkie.
Regtig 'n goed toegeruste eenheid, waarde vir geld en word ten sterkste aanbeveel vir 'n wegbreek.
Ons is persoonlik deur die eienaars so hartlik ontvang en dit was dadelik vir ons duidelik dat dit vir hulle belangrik was dat ons moes gemaklik wees en ons tydjie daar geniet. En hoe dan anders!? Die pragtige skoon woonstel was alles wat ons voor kon wens en nog meer, boonop nog in 'n netjiese kompleks met toegangsbeheer en by die see. Ek hoop ons het die voorreg om weer in die toekoms daar tuis te gaan!
Ons het met aankoms reeds griep gehad. Sea Villa is egter so sentraal geleë dat ons dokter antibiotika voorskrifte kon faks na 'n apteek. Die huisie is so warm, knus, huislik en naby die strand dat ons in die bed steeds die branders kon hoor en vars lug inasem. As mens eintlik nie wil sterre toeken nie omdat jy hierdie plekkie "selfsugtig" vir jou jaarlikse vakansie wil verseker, spreek die res vanself. Ons wou nie huis toe kom nie. Baie dankie. Ons sien definitief 2020 weer.
Die plekkie het aan al ons vereistes voldoen sal vir seker weer daar plek bespreek, sentraal geleë, mooi netjies gemeubileer, skoon en die DStv was 'n bonus. Dankie.
Die verblyf was absoluut uitstekend. Die plek is baie netjies, smaakvol gemeubileer en die kombuis modern en goed toegerus. Die ligging is uitstekend en net 'n paar tree van die see en stapafstand van die supertube en warmwaterswembad. Die verblyf was baie goeie waarde vir geld. Ons sal beslis weer gaan!
Alles was so netjies en Oom Johan was baie gasvry. Hy't definitief die ekstra myl gegaan vir ons. Sekuriteit was baie hoflik sowel as skoonmakers, 5-ster.
Dit was van die beste plekke waar ons nog vakansie gehou het. Die vriendelikheid van die gashere was aansteeklik. Ons het soos familie gevoel. Alles was netjies en op sy plek. Ons het veilig gevoel. Alles wat jy benodig het was beskikbaar. Dit was net 'n fantastiese en genotvolle vakansie. Dit was 'n bekostigbaar en dit kry 'n mens nie meer al dag nie. Baie dankie namens ons groep vir dit wat u-hulle ons gebied het.
Ons was aangenaam verras met gasvrye ontvangs, netjiese en skoon eenheid, volledig toegerus en baie sentraal geleë. Ons het baie veilig gevoel en het die strand so naby ons baie geniet. Die volle DStv-pakket was 'n bonus. Die eenheid is hoogs aan te beveel en is enige vakansieganger se droom. Ons sal dit beslis aanbeveel aan ons vriende en sal beslis weer gaan.